حسن اکبر کمال

پروفیسر حسن اکبر کمال پاکستان کے نامور شاعر، نقاد، معلم اور ماہرِ تعلیم تھے۔

 حالاتِ زندگی 
سیدحسن اکبر 14 فروری 1946ء کو آگرہ میں پیدا ہوئے۔ والد کا نام سیّد ثابت حُسین تھا ۔Bio-bibliography.com - Authors تقسیم ہند کے فوراً بعد ان کے والدین پاکستان آ گئے۔ ان کے والدریلوے میں اپنی ملازمت کے سبب ملک کے مختلف علاقوں میں رہے۔ بقول حسن اکبرکمال انھوں نے بہاولپور، خان پور، نوشکی اور سکھر جیسے علاقوں میں قدرت کے نظاروں کو بہت قریب پایا جس سے شاعری کے ذوق کو مہمیز ملی اور چودہ پندرہ برس کی عمر سے شاعری شروع کر دی۔ اسکول اور کالج کی تعلیم کے بعد انھوں نے انگریزی ادب میں ایم اے کیا۔ اور تدریس سے وابستہ ہو گئے۔ گورنمنٹ کالج، رحیم یارخاں، گورنمنٹ اسلامیہ کالج، سکھر اور گورنمنٹ دہلی کالج، کراچی کے شعبہ انگریزی میں تدریس کے فرائض انجام دیے۔1970ء میں انھیں پی ٹی وی کے لیے پروڈیوسر کی پوسٹ کی آفر بھی ہوئی تاہم انھوں نے تب تک دہلی کالج، کراچی میں لیکچرر شپ جائن کر لی تھی ۔I am proud of Urdu`s literary assets - â€” Hasan Akbar Kamal - DAWN.COM
جہاں سے وہ 2006 میں شعبہ انگریزی کے ہیڈ آف ڈپارٹمنٹ کی حیثیت سے ریٹائر ہوئے۔

 تصانیف 
وہ غزل، گیت نگاری اورنعت، سلام و منقبت نگاری میں یک ساں دستر س رکھتے تھے۔ نام سید حسن اکبر اور تخلص کمال تھا
ان کی تصانیف کے نام یہ ہیں:
 التجا(حمدونعت)
 سخن
 خزاں میرا موسم(شعری مجموعہ)
 جہانِ عشق(شعری مجموعہ)
 خوشبو جیسی بات کرو(نظموں اور گیتوں کا مجموعہ)
 کمال کے مضامین(تأثراتی تنقید)
بچوں کے لیے چند ناول بھی لکھے۔
 رستم خاں
 آدم خوروں کا جزیرہ
 چاچا خیرو
 ملاح کا بھوت

 اعزاز ات 
پاکستان رائٹرز گلڈ نے ان کے شعری مجموعے خزاں میرا موسم پر 1980 میں   انھیں آدم جی ادبی انعام عطا کیا تھا۔

 نمونہِ کلام 

<div style='text-align: center;'>
شعر

<div style='text-align: center;'>

نظم

<div style='text-align: center;'>
٭٭٭

<div style='text-align: right;'>
گمنام شہید کا کتبہ

سپہ گر

اے شہید حرمت ارض وطن

تیرا لہو بنیاد میں ہے

ایسی نادیدہ فصیلوں کی

جو ہر جانب

وطن کی سرحدوں پر

دشمنوں کی راہ میں حائل رہیں گی

تیری مرگ بے نشاں سے

ہو گیا دائم نشاں تیرے وطن کا

تو رہا گمنام

لیکن تا قیامت نام تیری سر زمیں کا

یاد رکھا جائے  گاhttps://rekhta.org/nazms/gumnaam-shahiid-kaa-katba-hasan-akbar-kamal-nazms?lang=ur

 گیت نگاری 
ان کی شاعری میں سے پی ٹی وی پر پیش کردہ ان گیتوں کوبھی بہت شہرت ملی ۔https://www.samaa.tv/pakistan/2017/07/hasan-akbar-kamal-no-more/
 ہم ہیں پاکستانی، ہم تو جیتیں گے ہاں جیتیں گے
 کبھی تم ادھر سے گذر کر کے تو دیکھو
 ہے تیرا کرم مولا
 کوئی خوشبو جیسی بات کرو

 وفات 
پروفیسر حسن اکبر کمال 22 جولائی 2017ء کی رات کو کراچی میں وفات پا گئے ۔

 حوالہ جات 

زمرہ:1946ء کی پیدائشیں
زمرہ:2017ء کی وفیات
زمرہ:آدم جی ادبی انعام یافتگان
زمرہ:اردو مرثیہ نگار
زمرہ:بیسویں صدی کے پاکستانی شعرا
زمرہ:پاکستان رائٹرز گلڈ انعام یافتگان
زمرہ:پاکستانی مسلم شخصیات
زمرہ:کراچی کے مصنفین
زمرہ:مہاجر شخصیات
زمرہ:پاکستانی اردو شعرا
زمرہ:پاکستانی شعرا